stanford-oval/wikipedia huggingface dataset:
I Love Me

| ”I Love Me” Demi Lovato |
| --- | --- | --- |

Singlen tiedot
 Julkaistu: 6. maaliskuuta 2020
 Formaatti: digitaalinen lataus, suoratoisto
 Tuottaja(t): Alex Nice, Keith Sorrells, Warren "Oak" Felder
 Tyylilaji: pop, R&B
 Kesto: 03.24
 Levy-yhtiö: Island Records
Demi Lovaton muut singlet
| ”Anyone” 2020 | ”I Love Me” 2020 | ”I’m Ready” 2020 |
I Love Me on yhdysvaltalaislaulaja Demi Lovaton musiikkikappale. Sen julkaisi Island Records digitaalisesti ladattavana ja suoratoistettavana singlenä 6. maaliskuuta 2020. Kappaleen ovat sanoittaneet Lovato, Anne-Marie, Jennifer Decilveo, Sean Douglas, Alex Niceforo, Keith Sorrells ja Warren "Oak" Felder, joista kolme viimeisintä myös tuottivat sen. "I Love Me" on lajityypiltään pop ja R&B-kappale, jonka sanat kertovat omakuvan hyväksymisen vaikeudesta.
Kappaleen musiikkivideon ohjasi Hannah Lux Davis ja se julkaistiin singlen julkaisupäivänä. Video kuvattiin New York Cityssä ja sillä nähdään Lovato kävelemässä pitkin katua, jonka varrella hän kohtaa viittauksia oman uran ja elämän varrella kokemistaan hetkistä. "I Love Me" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Skotlannissa, Unkarissa ja Yhdysvalloissa sekä kolmenkymmenen parhaan joukkoon Irlannissa ja Kanadassa.
Käännös suomeksi
ICESat

ICESat
ICESat (Ice, Cloud, and land Elevation Satellite) on NASAn kaukokartoitussatelliitti, joka laukaistiin avaruuteen 12. tammikuuta 2003 Delta II-kantoraketilla. Sen toiminta päättyi helmikuussa 2010.  Satelliitti pudotettiin ilmakehään ja se paloi 29. elokuuta 2010.
Satelliitin ainoa mittalaite ol Geoscience Laser Altimeter System (GLAS), avaruudessa toimiva LIDAR. Satelliitti mittasi pääasiassa napa-alueiden pilvisyyttä ja jääpeitteiden paksuutta.
NASA kaavailee jatkomissiota : ICESat-II.  Se laukaistaisiin ehkä jo vuonna 2015. Vuosina 2010–2015 mittauksia ehkä tehdään DC-8-lentokoneesta.
Aiheesta muualla

ICESat (Goddard Space Flight Center)
ICESat (Center for Space Research, University of Texas) (Arkistoitu – Internet Archive)
ICC Berlin

Ilmakuva rakennuksesta.
Internationales Congress Centrum (ICC) Berlin on Berliinin Westendissä sijaitseva kongressikeskus, joka on yksi maailman suurimmista. Rakennus sijaitsee Messedamm-kadun ja Stadtring-moottoritien välissä, aivan Berliinin messualueen ja Funkturmin vierellä. Kadun yli kulkeva kävelysilta yhdistää ICC-keskuksen vanhaan messualueeseen.
Ralf Schülerin ja Ursulina Schüler-Witten suunnittelema keskus rakennettiin vuosina 1974–1979 silloiseen Länsi-Berliiniin ja se oli Berliinin sodanjälkeisen ajan suurin yksittäinen rakennusprojekti ennen 1990-lukua. Se on myös Saksan suurin kongressikeskus. Rakennuksen pituus on 320 metriä ja tilavuus on 800 000 m³. Siinä on yhteensä 80 kokoushuonetta ja -salia, joista suurimpaan mahtuu 5 000 ihmistä. Myös rakennuksen teknologiahenkinen arkkitehtuuri on huomiota herättävää. Keskuksen erikoisuuksiin kuuluu se, että autoliikenne ohjataan rakennuksen sisään. Keskus on ollut taloudellisesti tappiollinen ja sen purkamisestakin on keskusteltu, mutta Berliinin kaupunki on tehnyt päätöksen sen säilyttämisestä.
Rakennus on toiminut taustana monessa elokuvassa.
Aiheesta muualla

Kuvia tai muita tiedostoja aiheesta ICC Berlin Wikimedia Commonsissa
He Zizhen

| He Zizhen |
| --- | --- |
 Muotokuva vuodelta 1947
Henkilötiedot
Syntynyt: 20. syyskuuta 1910 Yunshan, Jiangxi, Suuren Qingin keisarikunta
Kuollut: 19. huhtikuuta 1984 (73 vuotta) Shanghai, Kiinan kansantasavalta
Kansalaisuus:  kiinalainen
Ammatti:  vallankumouksellinen
Puoliso:  Mao Zedong (1928–1939)
Lapset:  Li Min (s. 1936) ja viisi muuta
Muut tiedot
Järjestö:  Kiinan kommunistinen puolue
He Zizhen (kiin.: 贺子珍; pinyin: Hè Zǐzhēn) (syyskuu 1910 – 19. huhtikuuta 1984) oli kiinalainen kommunisti ja Mao Zedongin kolmas vaimo vuodesta 1928 vuoteen 1939. He ryhtyi vallankumoukselliseksi jo teini-ikäisenä ja tuli kuuluisaksi ampumataidoistaan ja johtajuudestaan. Vuonna 1927 hän tapasi Maon ja seuraavana vuonna pariskunta avioitui. He saivat yhteensä kuusi lasta, joista viisi kuoli pian syntymän jälkeen tai jouduttiin antamaan sukulaisten tai paikallisten perheiden hoitoon. He oli yksi harvoista pitkästä marssista selviytyneistä naisista. Marssin aikana hän haavoittui vakavasti päähän ja sairastui masennukseen. Vuonna 1937 He matkusti hoidettavaksi Neuvostoliittoon, mistä palasi Kiinaan vasta 1947. Kuolemaansa saakka He yritti tuloksetta etsiä kadonneita lapsiaan, eikä hän koskaan täysin toipunut sisällissodan kauhuista.
Elämäkerta > Nuori vallankumouksellinen (1910–1929)

He Zizhen syntyi varakkaaseen perheeseen syksyllä 1910 Yongxinin piirikunnassa. Hänen vanhempansa omistivat teehuoneen ja kutsuivat tytärtään Guiyuaniksi, koska tämä oli syntynyt täysikuun loistaessa osmanthus-puun yllä (Gui: ’osmanthus’; yuan: ’pyöreä’). Lapsena He kävi kahden suomalaisnaisen pitämää lähetyskoulua, mutta ei sopeutunut konservatiivisiin sukupuolirooleihin. Vuonna 1926 hänen kotiseuduillaan oli levottomuuksia ja niiden innoittamana hän liittyi kommunistiseen puolueeseen. Hän oli karismaattinen esiintyjä, ja nuoruudestaan huolimatta hänet nimitettiin pian piirikunnan uuden hallituksen naisten osaston päälliköksi. Myös Hen vanhemmat, isoveli ja pikkusisko liittyivät puolueeseen.
Kevääseen 1927 saakka He toimi enimmäkseen Jinggangshanin ympäristössä. Vuonna 1927 Kuomintang ja Kiinan kommunistinen puolue ajautuivat välirikkoon. He omaisineen joutui lähtemään pakosalle, ja hänen veljensä oli vähän aikaa pidätettynä. He osoittautui päteväksi sotilaskomentajaksi ja tuli kuuluisaksi kyvystään ampua hevosen selästä samanaikaisesti vasemmalla ja oikealla kädellä. Kommunistien paettua vuoristoon He tutustui lokakuussa 1927 Mao Zedongiin. He toimi alkuun Maon avustajana ja paikallisen murteen tulkkina. Keväällä 1928 hän muutti Maon luokse asumaan. Pari järjesti myös epämuodollisen avioliittoseremonian, vaikka Mao olikin edelleen periaatteessa liitossa toisen vaimonsa Yang Kaihuin kanssa. He jatkoi myös vallankumousaktivismia ja muun muassa salakuljetti miehelleen sanomalehtiä, jotka muutoin olivat kommunistien hallitsemalla alueella harvinaisia.
Tammikuussa 1929 Mao joutui lähtemään Jinggangshanista. Jung Changin ja Jon Hallidayn kiistanalaisen elämäkerran mukaan He olisi halunnut jäädä matkasta, vaikka tämä olisikin merkinnyt vihollisen vangiksi joutumista. Chang & Halliday esittävät tälle kaksi mahdollista syytä: avioliitto saattoi olla onneton, tai He koki joutuneensa väkivaltaisen vallankumouksen pyörteisiin liian nuorena. Maon vaatimuksesta hän kuitenkin seurasi miestään. Myöhemmin pariskunnan välit olivat kuitenkin ilmeisesti hyvät, ja heillä oli Maon työpäivän jälkeen tapana rentoutua luonnon keskellä tai kirjallisuuden parissa. Politiikkaan He ei juuri osallistunut. Kesäkuussa hän synnytti ensimmäisen lapsensa. Koska Mao ja He muuttivat usein ja olivat usein sotatoimialueella, tytär jätettiin imettäjän huostaan. Kun He kolme vuotta myöhemmin palasi kaupunkiin, hän kuuli lapsen kuolleen. Hän ei uskonut asiaa, vaan etsiskeli tytärtään lopun ikäänsä. Vuonna 1930 syntynyt poikalapsi kuoli ennen kuin ehti edes saada nimeä.
1920-luvun lopulla Hen sisko Yi seurusteli jonkin aikaa Maon veljen Zetanin kanssa. Vuosikymmenen vaihteessa Yi avioitui kommunistijohtaja Liu Shiqin kanssa.
Elämäkerta > Paluu Kiinaan (1947–1984)

Mao järjesti entisen vaimonsa takaisin Kiinaan 1947. Hoidosta huolimatta He ei koskaan täysin toipunut, vaikka hänen psyykkinen vointinsa paranikin. Kiinassa hän eli yksinkertaista ja yksinäistä elämää. Vuonna 1954 hän kuuli radiosta Maon äänen, mikä voimisti hänen psyykkistä oireiluaan. Heinäkuussa 1959 He ja Mao tapasivat ensimmäistä kertaa yli 20 vuoteen. Mao järkyttyi nähdessään aikoinaan niin eloisan vaimonsa sekavassa tilassa ja ennen aikojaan ikääntyneenä. He puolestaan kärsi hermoromahduksen: hänellä oli vaikeuksia tunnistaa omaisiaan ja hänen käytöksensä oli ajoittain sekavaa.
Vallankumouksen jälkeen He yritti vuosikymmenien ajan etsiä kadonneita lapsiaan. Vuonna 1952 hän tapasi nuoren miehen, jonka arveli ulkonäön perusteella olevan vuonna 1932 syntynyt poikansa. Eräs toinen kommunistinainen oli kuitenkin jo tunnistanut lapsen omakseen, ja Mao kieltäytyi puuttumasta asiaan. He piti tästä huolimatta mieheen yhteyttä ja jopa osallistui tämän häiden järjestelyihin. Mies kuoli 1970-luvulla maksasyöpään.
Vuonna 1973 löytynyt Yang Yuehua -niminen nainen saattoi olla pitkän marssin aikana kadonneista lapsista. Mikäli näin oli, hän ei koskaan tavannut vanhempiaan uudestaan. Hen etsintä sai ajan mittaan pakkomielteisiä muotoja eikä hän aina suostunut uskomaan huonoja uutisia niitä kuullessaan. Kuolleitakin lapsiaan hän kaipasi syvästi elämänsä loppuun saakka. Hän kuoli vuonna 1984, 75 vuoden iässä.
Yksityiselämä

He oli luonteeltaan iloinen, levoton ja seikkailunhaluinen. Hän aktivoitui poliittisesti 16-vuotiaana ja symbolisena eleenä leikkasi pois pitkän tukkansa, mikä herätti konservatiiveissa pahennusta. Hän piti tanssimisesta ja oli siinä taitava.
He oli yksi harvoista ihmisistä, jotka uskalsivat sanoa Maolle vastaan rehellisesti, todellisia tunteitaan salailematta. Kuudesta lapsestaan He menetti viisi, ja sisällissodan kauhut syvensivät traumaa. Pitkän marssin jälkeen He oli pitkiä aikoja psykiatrisessa hoidossa, eikä koskaan täysin toipunut.
Lapset

Mao Jingua (s. 1929) – annettiin paikallisten kyläläisten hoitoon pikkulapsena. Vuonna 1973 löytynyt Yang Yuehua -niminen nainen oli mahdollisesti He Zizhenin ensimmäinen tytär. Mikäli näin oli, välit eivät koskaan kehittyneet läheisiksi. Toisen tiedon mukaan tytär kuoli pikkulapsena.
Nimetön poika (s. 1930) – lapsi kuoli ennen kuin ehti saada nimeä.
Mao Anhong (s. 1932) – pitkä marssi alkoi lokakuussa 1934 ja poika annettiin setänsä Mao Zetanin hoiviin. Zetanin kuoltua Anhongin olinpaikka jäi arvoitukseksi.
Nimetön tytär (s. 1935) – syntyi pitkän marssin aikana ja annettiin päivän ikäisenä paikallisten hoidettavaksi. Todennäköisesti tyttö kuoli muutaman kuukauden iässä.
Mao Jiaojiao (Li Min, s. 1936) – syntyi Shaanxissa pian pitkän marssin päätyttyä. Hen lapsista ainoana Li vietti huomattavan osan lapsuudestaan äitinsä kanssa. Vuoden 2007 tiedon mukaan hän on edelleen elossa.
Liao Wa (”Ljova”, s. 1938) – syntyi Neuvostoliitossa ja kuoli keuhkokuumeeseen kuuden kuukauden iässä.
He miehensä Mao Zedongin kanssa 1936, pian pitkän marssin päätyttyä.
House of Cards (vuoden 1990 televisiosarja)

| House of Cards |
| --- | --- |
 Sarjan nimiplanssi
Tyyli:  draama
Kestoaika:  55 min
Luoja(t):  Andrew Davies
Perustuu:  Michael Dobbsin samannimiseen romaaniin
Pääosissa:  Ian Richardson Susannah Harker David Lyon Diane Fletcher
Alkuperämaa:  Yhdistynyt kuningaskunta
Alkuperäiskieli:  englanti
Verkko:  BBC FST1
Esitetty:   18.11.1990  21.3.1995 –   9.12.1990  11.4.1995
Tuotantokausia:  1
Jaksoja:  4
Tuotanto
Tuottaja(t):  Ken Riddington
Ohjaaja(t):  Paul Seed
Käsikirjoittaja(t):  Michael Dobbs (romaani) Andrew Davies
Säveltäjä(t):  Jim Parker
Seuraaja:  To Play the King (1993)
Palkinnot
Voitetut:  BAFTA
Aiheesta muualla
IMDb 
Elonet
House of Cards on brittiläinen televisiodraamasarja vuodelta 1990, jonka on luonut Andrew Davies. Sarjan tuotti BBC, ja siinä kuvataan Ison-Britannian kuvitteellista sisäpolitiikkaa Margaret Thatcherin valtakauden päätyttyä. Konservatiivipuolueen poliitikko Francis Urquhart (Ian Richardson) pyrkii puolueensa puheenjohtajaksi ja maansa pääministeriksi.
Televisiosarja perustuu konservatiivipuolueen entisen henkilökuntapäällikön Michael Dobbsin samannimiseen romaaniin. Sarja on ottanut vaikutteita William Shakespearen kuningasdraamoista (mm. Macbeth ja Rikhard III), ja välillä Urquhart esittää yksinpuhelunsa suoraan kameralle.
Televisiosarja sai seitsemän BAFTA-ehdokkuutta, ja Richardson sai parhaan näyttelijän palkinnon. Sarjan kaksi jatko-osaa ovat To Play the King (1993) ja The Final Cut (1995).
House of Cards esitettiin Suomessa FST1-kanavalla ruotsinkielisin tekstein vuonna 1995 otsikkonaan Maktens korthus. Myös jatko-osat esitettiin tuolloin.
Televisiosarjasta tehtiin Yhdysvalloissa uusintaversio House of Cards vuonna 2013. Tuolloin myös vuoden 1990 televisiosarja julkaistiin jatko-osineen DVD:llä ja blu-raylla.
Päärooleissa

| 0 | 1 | 2 |
| --- | --- | --- |
|   Ian Richardson   | … |   Francis Urquhart   |
|   Susannah Harker   | … |   Mattie Storin   |
|   Diane Fletcher   | … |   Elizabeth Urquhart   |
Aiheesta muualla

House of Cards — BFI Screenonline
Ikuisuus (sarjakuvahahmo)

| Ikuisuus |
| --- | --- |
 Ikuisuus, Marvel-universumin elämänvoima humanoidimuodossaan
Luoja(t):  Stan Lee & Steve Ditko
Kustantamo:  Marvel
Ensiesiintyminen:  Strange Tales #138 (1965)
Henkilötiedot
Oikea nimi:  Ikuisuus
Status:  Aktiivinen
Pituus:  Ei määriteltävissä
Paino:  Ei määriteltävissä
Voimat:  Suunnattomat fyysiset voimat
Suhteet
Sukulaiset:  Äärettömyys, valtiatar Kuolema, Unohdus ja Galactus.
Ikuisuus (engl. Eternity) on Marvel-kustantamon luoma sarjakuvahahmo. Ikuisuus mainittiin ensimmäisen kerran Strange Tales-lehden numerossa #134 ja esiintyi ensimmäisen kerran saman lehden numerossa #138 (1965), jossa Tohtori Outo tapasi olennon ensimmäisen kerran. Ikuisuuden loivat Stan Lee ja Steve Ditko.
Suomessa Ikuisuus esiintyi ensimmäisen kerran MARVEL-lehden numerossa 1 (1988).
Historia

Ikuisuus syntyi samanaikaisesti universumin muodostuessa. Olento kuvataan kaiken elämänenergian ja ajan ruumiillistumaksi universumissa. Ikuisuuden sisar, Äärettömyys taas edustaa kaikkea tilaa. Ikuisuuden ja Äärettömyyden lisäksi muita universumin perusvoimia ovat sisarparven muut jäsenet, valtiatar Kuolema, Unohdus ja Galactus. On spekuloitu, että Celestiaalien rotu olisi Ikuisuuden jälkeläisiä, kuten myös olento nimeltään Eon. Eonin kautta Ikuisuudella on yksi lapsenlapsi, Epoch.
Koska Ikuisuus on yksi todellisuutta ylläpitävistä voimista, hän on yksi kaikkein voimakkaimmista hahmoista Marvel-universumissa. Yhdessä Galactuksen ja valtiatar Kuoleman kanssa Ikuisuus muodostaa Marvel-universumin ylläpitävän kolminaisuuden (Oikeus on kuitenkin vielä heidän yläpuolellaan - hänen tehtävänään on ylläpitää tasapainoa näiden kolmen välillä).
Tämän kolminaisuuden tasapaino on tärkeä ja esimerkiksi Galactuksen puuttuminen aiheuttaisi Abraxas-nimisen hävityksen ruumiillistuman saapumisen todellisuuteemme ja Kuoleman sekä Ikuisuuden välisen epätasapainon josta seuraisi universumin tuhoutuminen. Ikuisuus itse on myös luonnollisesti riippuvainen elävistä olennoista ja elämänmuodoista.
Taikurit tai muut olennot, joille on suotu riittävä kosmisen havainnoin taso (kuten Adam Warlock) tai Tohtori Outo, voivat nähdä Ikuisuuden humanoidimuodossaan. Ikuisuus esiintyy usein tässä muodossaan, mutta koska olento on käsinkoskettelematon olento, sen energia sijaitsee kaikkialla universumissa, galakseissa, aurinkokunnissa ja niiden välissä. Ikuisuus ei kuitenkaan ole uskonnollinen olento.
Ikuisuuden toiminnan tarkka kuva ei kuitenkaan ole täysin tiedossa. Mikäli todellisuutta kuitenkin uhataan, asettuu Ikuisuus vastustamaan uhkaa. Näin teki esimerkiksi Thanos muodostaessaan Ikuisuuden Rautahanskan ja ilkeän velho Dormammun yrittäessä valloittaa koko maailmankaikkeutta. Molemmat tapahtumat uhkasivat Ikuisuuden omaa olemassaoloa. Kaikkitietävyytensä vuoksi Ikuisuus ei kuitenkaan usein puutu tapahtumiin suoraan, koska tietää taistelun lopputuloksen jo etukäteen.
Ikuisuutta ja kaikkia myriadien todellisuuksien versioita hänestä vartioi Kapteeni Universumi.
Voimat & varusteet

Ikuisuus on yksi kaikkein voimakkaimmista olennoista Marvel-universumissa. Kaiken universumin elämänvoiman abstraktina ruumiillistumana Ikuisuuden voima ylittää kaikkien muiden fyysisten olentojen voimat. Ikuisuus on voimakkaampi kuin Universumin vanhimmat, erilaiset mystiset voimat tai jumalat (kuten Agamotto, Mefisto, Dormammu, Odin tai Zeus) ja kaikkein voimakkaimmat Celestiaalit.
Ikuisuuden voima on myös kosmisten olentojen yläpuolella (Herra Järjestys, Lordi Kaaos, Viha, Rakkaus tai Galactus). Ainoat olennot, jotka omaavat samanlaisen voimatason mitä Ikuisuus ovat Kuolema, Kadotus ja Äärettömyys. Ainoastaan Ikuisuuskivet ovat koskaan haastaneet Ikuisuuden voiman. Myös Oikeus on Ikuisuutta voimakkaampi, samaten hänen tuntematon herransa, joka oletettavasti on kaiken olevaisen luoja, eli Jumala.
Ikuisuus omaa kyvyn kontrolloida materiaa ja energiaa mihin tahansa tarkoitukseen. Hän tietää myös kaiken mitä on tapahtunut, mitä tapahtuu, mitä tulee tapahtumaan ja mitä voisi tapahtua. Hän on läsnä kaikkialla missä on aikaa ja elämää. Ikuisuus kuitenkin toimii usein epäsuorilla tavoilla vaikuttaakseen asioihin. Ikuisuus toimii suorasti vain mikäli hänen olemassaoloaan uhataan.
Ikuisuudella ei ole lainkaan aineellista kehoa. Toimiakseen fyysisellä tasolla Ikuisuus voi muodostaa kehoja vääristämällä aikaa ja avaruutta ympärillään. Ikuisuus voi myös ottaa eläviä fraktaaleja eräänlaisesta tarveaineulottuvuudesta ja luoda näillä itselleen kehon.
Ivo Belet

Ivo Maria Robert Belet (s. 7. kesäkuuta 1959, Sint-Truiden) on belgialainen poliitikko, joka oli 2004–2019 Euroopan parlamentin jäsen. Hän edusti Euroopan kansanpuolueeseen kuuluvaa kristillisdemokraattista CD&V-puoluetta ja istui muun muassa europarlamentin ympäristön, kansanterveyden ja elintarvikkeiden turvallisuuden valiokunnassa.
Koulutukseltaan Belet on kauppatieteiden maisteri (MBA). Hänellä on myös germaanisten kielien filologian tutkinto Leuvenin katolisesta yliopistosta. Ennen poliittisen uransa alkua hän toimi pääasiassa Flanderin yleisradioyhtiö VRT:n palveluksessa journalistina ja uutisankkurina.
Belet toimi vuosina 2006–2020 Hasseltin kunnanvaltuustossa. Hän jätti paikkansa siirtyessään Euroopan komission varapuheenjohtajan Dubravka Šuican varakabinettipäälliköksi.
Inkarvilleat

| Inkarvilleat |
| --- | --- |
 Incarvillea.
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Bignoniakasvit
Suku::  Inkarvilleat Incarvillea  Juss.
Tyyppilaji
 Incarvillea sinensis Lam. 
Katso myös
   Inkarvilleat Wikispeciesissä   Inkarvilleat Commonsissa 
Infobox OKNimi-testi OK: 
Inkarvilleat eli lähetyssaarnaajankukat (Incarvillea) on bignoniakasveihin kuuluva kasvisuku, jossa on 18 lajia. Niitä esiintyy luonnonvaraisina Keski- ja Itä-Aasiassa, runsaimmin Kiinassa. Inkarvilleat ovat yksi- tai monivuotisia suurikukkaisia ruohoja, joista monia viljellään koristekasveina.
Inkarvillealajeja

tupasinkarvillea (Incarvillea compacta)
isoinkarvillea eli korkeainkarvillea (Incarvillea delavayi)
loistoinkarvillea (Incarvillea mairei )
pikkuinkarvillea (I. mairei var. grandiflora, syn. I. grandiflora)
kesäinkarvillea (Incarvillea olgae)
valkoinkarvillea (Incarvillea sinensis subsp. variabilis)
siipaninkarvillea (Incarvillea younghusbandii)
purppurainkarvillea (Incarvillea zhongdianensis)
Aiheesta muualla

Finto: Kassu – Kasvien suomenkieliset nimet: Incarvillea
Suomen Lajitietokeskus: Inkarvilleat – Incarvillea
Global Biodiversity Information Facility (GBIF): Incarvillea (englanniksi)
ITIS: Incarvillea (englanniksi)
Flora of China: Incarvillea (englanniksi)
Ivo Fürer

Ivo Fürer
Ivo Fürer (20. huhtikuuta 1930 – 12. heinäkuuta 2022) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 3. huhtikuuta 1954 ja nimitettiin sen piispaksi 28. maaliskuuta 1995. Piispaksi vihkiminen seurasi 5. kesäkuuta. Pääkonsekraattorina toimi Otmar Mäder, jota avustivat Henri Salina ja Karl Lehmann.
Fürer jäi eläkkeelle 16. lokakuuta 2005.
Isaiah Thomas

| Isaiah Thomas |
| --- | --- |
 Thomas toukokuussa 2017.
Henkilötiedot
Koko nimi:  Isaiah Jamar Thomas
Syntynyt: 7. helmikuuta 1989 (ikä 35) Tacoma, Washington, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  175 cm
Paino:  83 kg
Nyk. joukkue:  Washington Wizards
Sarja:  NBA
NBA-varaus:  60. varaus 2011 (Sacramento Kings)
Pelaajaura
Yliopistojoukkueet
2008–2011:  Washingtonin yliopisto
Seurajoukkueet
2011–2014 2014–2015 2015–2017 2017–2018 2018 2018–2019 2019–:  Sacramento Kings Phoenix Suns Boston Celtics Cleveland Cavaliers Los Angeles Lakers Denver Nuggets Washington Wizards
Isaiah Jamar Thomas (s. 7. helmikuuta 1989 Tacoma, Washington) on yhdysvaltalainen koripalloilija.
Pelintekijänä pelaava Thomas pelasi yliopistosarjassa Washingtonin yliopiston joukkueessa. Sacramento Kings varasi Thomasin NBA:han vuoden 2011 varaustilaisuudessa 60. vuorolla. Thomas edusti Kingsiä ensimmäiset kolme NBA-kauttaan, ja kaudella 2014–2015 hän pelasi helmikuuhun asti Phoenix Sunsissa. Vaihtokaupan myötä Thomas siirtyi Boston Celticsiin, missä hän nousi yhdeksi NBA:n parhaista pelintekijöistä. Thomas valittiin NBA:n kakkostähdistöjoukkueeseen vuonna 2017, ja hän pelasi vuosien 2016 ja 2017 tähdistöotteluissa. Kevään 2017 pudotuspeleissä hän heitti silloisen piste-ennätyksensä 53 pistettä. Tulokaskaudellaan 2011–2012 hänet valittiin NBA:n tulokkaiden kakkostähdistöjoukkueeseen. Helmikuussa 2018 Thomas siirtyi Los Angeles Lakersiin, heinäkuussa 2018 Denver Nuggetsiin ja heinäkuussa 2019 Washington Wizardsiin.
Thomas nimettiin isänsä hävittyä vedon huippukoripalloilija Isiah Thomasin mukaan. Thomas on NBA:n historian lyhyimpiä pelaajia 175 senttimetrin ilmoitetulla pituudellaan. Hän on luonut ulottuvuutensa puutetta kompensoidakseen omanlaisensa heittovalikoiman, johon kuuluu muun muassa kaatuvia korkeakaarisia hyppyheittoja ja lay-upeja oikean jalan ponnistuksesta tavallisemman vasemman jalan ponnistuksen asemasta.
Aiheesta muualla

Kuvia tai muita tiedostoja aiheesta Isaiah Thomas Wikimedia Commonsissa
Isokirvavainokainen

| Isokirvavainokainen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Loispistiäismäiset Ichneumonoidea
Heimo::  Vainopistiäiset Braconidae
Suku::  Aphidius
Laji::  colemani
Kaksiosainen nimi
 Aphidius colemani  Viereck, 1912 
Synonyymit
 Aphidius aphidiphilus  Aphidius huebrichi  Aphidius leroyi  Aphidius platensis  Aphidius porteri  Aphidius transcaspicus 
Katso myös
   Isokirvavainokainen Wikispeciesissä   Isokirvavainokainen Commonsissa 
Infobox OKNimi-testi OK: 
Isokirvavainokainen (Aphidius colemani) on vainopistiäisten (Braconidae) heimoon kuuluva hyönteislaji.
Lajia käytetään kirvojen kuten kurkkukirvan (Aphis gossypii) ja persikkakirvan (Myzus persicae) biologiseen torjuntaan kasvihuoneissa. Isokirvavainokainen on kirvojen sisäloinen. Isokirvavainokainen munii munansa kirvan sisään munan jatkaen kehitystään kirvan sisällä ja lopulta tappaen kirvan. Naaras ehtii loisimaan elämänsä aikana 200-500 kirvaa.
Aiheesta muualla

Biotus: Isokirvavainokainen (Aphidius colemani)[vanhentunut linkki]
Forestum: Isokirvavainokainen (Aphidius colemani)
UniProt, Taxonomy: Aphidius colemani (englanniksi)
Ichneumonoidea: Aphidius colemani[vanhentunut linkki] (englanniksi)
Aphid control: Aphidius colemani (englanniksi)
Centre for Agriculture and Biosciences International (CABI): Aphidius colemani (englanniksi)
Pherobase: Semiochemicals of Aphidius colemani (englanniksi)
Howard Overman

Howard Overman on brittiläinen televisiokäsikirjoittaja. Hänen luomiaan sarjoja ovat nuorten tieteissarja Misfits (2009), poliisisarja Vexed (2010), Douglas Adamsin romaaniin perustuva minisarja Dirk Gently (2010–2012), kreikkalaiseen mytologiaan pohjautuva fantasiasarja Atlantis (2013) ja kauhu-komediasarja Crazyhead (2016). Overman on myös käsikirjoittanut jaksoja sarjoihin, kuten Hotel Babylon, Ryhmä Pullman, Kelmien kerho  ja Merlin.
Hänen luomansa E4-kanavan televisiosarja Misfits sai useita televisioalan palkintoehdokkuuksia ja voitti muun muassa parhaan draamasarjan Bafta-palkinnon vuonna 2011.
Overman perusti yhdessä tuottajien Johnny Cappsin ja Julian Murphyn kanssa vuonna 2013 tuotantoyhtiön nimeltä Urban Myth Films.